b"\n_START_ARTICLE_\nJordi Boixaderas i Trull\xc3\xa0s\n_START_SECTION_\nBiografia\n_START_PARAGRAPH_\nJordi Boixaderas va ser cantant a l'orquestra La Vallesana abans de ser actor, i \xc3\xa9s un enamorat de la paraula i la poesia, que ha recitat en diversos espectacles. A partir del 1985 va iniciar la seva particular cursa en les arts esc\xc3\xa8niques amb el Teatre Estable de Sabadell i, aquell mateix any, Esteve Polls el va dirigir a Romeu i Julieta al Teatre Vict\xc3\xb2ria. A partir d'aleshores, Mario Gas l'ha dirigit en cinc espectacles; Sergi Belbel, en quatre, i Fabi\xc3\xa0 Puigserver, Rosa Maria Sard\xc3\xa0, Tamzim Townsend, Toni Casares i Ariel Garc\xc3\xada Vald\xc3\xa9s tamb\xc3\xa9 l'han tingut a les seves ordres. Ha estrenat autors catalans com ara Josep Maria Benet i Jornet, Joan Cavall\xc3\xa9, Sergi Belbel, Jordi Galceran i Narc\xc3\xads Comadira, per\xc3\xb2 tampoc no hi falten autors cl\xc3\xa0ssics com ara Shakespeare, Goldoni, Brecht i Moli\xc3\xa8re. A partir d'El temps i els Conway es va convertir en un actor regular als escenaris. Tamb\xc3\xa9 va cantar a Golfus de Roma, A Little Night Music i Men._NEWLINE_La seva veu fa que pugui ser tant actor com actor de doblatge, per\xc3\xb2, a m\xc3\xa9s, tamb\xc3\xa9 \xc3\xa9s traductor de l'angl\xc3\xa8s al catal\xc3\xa0. Va estudiar Filologia Anglesa, i \xc3\xa9s traductor homologat per Televisi\xc3\xb3 de Catalunya. Dels actors m\xc3\xa9s coneguts als quals ha cedit la veu en destaquen Russell Crowe o Gerard Butler, d'entre una llista molt extensa._NEWLINE_En cinema, ha participat en algunes pel\xc2\xb7l\xc3\xadcules com ara Ens veiem dem\xc3\xa0 (2009), de Xavier Berraondo."